Legal Document

Category: 287

Text:
Περί συγχωνεύσεως του Χρηματιστηρίου Εμπορευμάτων Θεσσαλονίκης με το Εμπορικό και Βιομηχανικό Επιμελητήριο Θεσσαλονίκης. Το Χρηματιστήριο Εμπορευμάτων Θεσσαλονίκης, που ιδρύθηκε με το από 11.1.1924 Β.Δ. (ΦΕΚ 24/Α/1924), συγχωνεύεται με το Εμπορικό και Βιομηχανικό Επιμελητήριο Θεσσαλονίκης. Τα περιουσιακά στοιχεία του Χρηματιστηρίου Εμπορευμάτων Θεσσαλονίκης περιέρχονται στο Εμπορικό και Βιομηχανικό Επιμελητήριο Θεσσαλονίκης, το οποίο υπεισέρχεται αυτοδίκαια σε όλα τα δικαιώματα και υποχρεώσεις του Χρηματιστηρίου Εμπορευμάτων Θεσσαλονίκης Οι αρμοδιότητες των Οργάνων Διοίκησης του Χρηματιστηρίου Εμπορευμάτων Θεσσαλονίκης, ασκούνται εφεξής από το Διοικητικό Συμβούλιο του Εμπορικού και Βιομηχανικού Επιμελητηρίου Θεσσαλονίκης, το οποίο δύναται να τις μεταβιβάσει ή εκχωρήσει σε άλλα όργανα του, σύμφωνα με τα προβλεπόμενα στο Ν. 2081/92. Στο Εμπορικό και Βιομηχανικό Επιμελητήριο Θεσσαλονίκης, μεταφέρεται η Δ/νση του Χρηματιστηρίου Εμπορευμάτων Θεσσαλονίκης με τα αντίστοιχα Τμήματα, όπως προβλέπονται από το Β.Δ. 24/4/53 (ΦΕΚ 153/Α/11.6.53) με τις αντίστοιχες αρμοδιότητες τους. Το προσωπικό με τις αντίστοιχες θέσεις του, που υπηρετεί στο Χρηματιστήριο Εμπορευμάτων Θεσσαλονίκης κατά την έναρξη του παρόντος, μεταφέρεται στο Εμπορικό και Βιομηχανικό Επιμελητήριο Θεσσαλονίκης Καταργούνται το Π.Δ. 1150/19.9.1981 «περί καθορισμού του ύψους της συνδρομής των μελών των Χρηματιστηρίων Εμπορευμάτων Πειραιώς και Θεσσαλονίκης» και κάθε διάταξη που αντίκειται στις ρυθμίσεις του παρόντος Προεδρικού Διατάγματος. Η ισχύς του παρόντος Προεδρικού Διατάγματος αρχίζει από τη δημοσίευση του στην Εφημερίδα της Κυβερνήσεως Στον Υπουργό Εμπορίου αναθέτουμε τη δημοσίευση και εκτέλεση του παρόντος Προεδρικού Διατάγματος